 Kwa mujibu wa taarifa, kauli mbiu ya mwaka huu ni ‘Okoa Maisha’ ikiwa na lengo la kuchangisha fedha kwa ajili ya kujenga kituo cha afya ambacho kitakuwa kinahudumia watu wenye matatizo ya moyo. Mwaka jana karibu wanariadha 1,000 walishiriki katika mbio hizo, ambazo kila mwaka zimekuwa na msisimko mkubwa.Kwa mujibu wa mwenyekiti wa Kamati ya Maandalizi Sharmila Bhatt, mbio hizo zitafanyika Oktoba 14 jijini Dar es Salaam. Akizungumza wakati wa kusaini makubaliano ya kuandaa mbio hizo yaliyofanyika Hyatt Regency, Naibu Ofisa Mkuu wa Bank M, Jacqueline Woiso alisema kwa mara nyingine wamekubali kushirikiana na Rotary Clubs jijini Dar es Salaam kwa sababu lengo la mbio hizo ni kusaidia jamii.“Bank M siku zote iko mstari wa mbele kusaidia jamii. Sera zetu wakati wote ni kufanya kazi pamoja taasisi zigine kusaidia jamii kwa njia tofauti,”aliongeza. Mwinyi pia ni mlezi wa Rotary Dar Marathon.